title: "Kia Motors"
text: "Di Kia Motors Corporation es en Autofirma fan S\u00fc\u0111ern Koreea, wat sent 1998 t\u00f6 di Hyundai Motor Group jert. 2013 waar 7,9\u00a0Milioonen Wainer forkoopet, en diarme es Hyundai/Kia di Fjort ee\u0111er  Toyota (9,98\u00a0Mio.), Volkswagen (9,73\u00a0Mio.) und General Motors (9,71\u00a0Mio.) (Stand 2013). \n\nDi Noom Kia kumt fan di koreeaansk Uurter \u201eki\u201c (Hanja: \u8d77, Hangeul: \uae30) fuar \u0101pstiig en \u201ea\u201c (Hanja: \u4e9e, Hangeul: \uc544) f\u00fcr \u0100sien.\n\nHistoorie\n1944 waar di \u201eKyongseong Precision Industry\u201c iipenmaaket, wat fan 1952 \u00f6n Weelen \u00f6n Koreea becht. Fan des Tir \u00f6n waar di Fabriik \u201eKia Industry Company\u201c n\u0113mt. Di jest Maskiinen wiar fan 1961/62 \u00f6n Mootorweelen en en litj Kraamwain me trii Weelen. Ombi tiin Jaaren leeter k\u0101m di jest Kraamwain me fjuur Weelen, di Kia Titan \u00fct, wat \u00f6n Koreea bit deling \u00fcs di koreaansk Lastwain bikeent es. 1973 waar Kia en Aktienselskep bi di B\u00f6rsi. \u00d6n des Jaar heer Kia di jest Fjuurtakt- of Ottomaskiin fan Koreea becht. Ombi 1974 waar di jest Persoonenwain, di Kia Brisa \u00fctbraacht. Diarfan waar uk en Pick Up becht, wat \u00fcs Jest fan al uk naa dit B\u00fctl\u00f6n forkoopet waar.\n1976 waar Asia Motors aurnomen, 1978 waar di jest koreaansk Dieselmaskiin becht. Fan 1979 bit 1981 waar di Peugeot 604 en di Fiat 132 \u00fcp Lisens ee\u0111erbecht.\n\n\u00d6n di Tachentigerjaaren waar en niin Kraamwain \u00fctbraacht. Me Mazda (Mazda 121) en Ford (Ford Festiva fuar Ameerika) waar di Kia Pride, en mal litj Wain \u00fctbraacht.\nFan 1992 \u00f6n k\u00fcr em uk \u00f6n Ameerikaa en D\u00fctskl\u00f6n Fabriiken iipenmaaki en Wainer forkoopi.\nBi Karmann \u00f6n Osnabr\u00fcck waar fan 1995 bit 1998 di Kia Sportage becht.\n\n1998 k\u0101m di Spaarikasen \u00f6n Koreea en diarme uk di Industrii \u00f6n Nuar. Kia waar fan Hyundai aurnomen, Asia Motors forswuan, en t\u00f6hop waar dit di Hyundai Motor Group.\n\nFan di Hyundai Motor Group uur sent ombi 2014 Elektrowainer sa \u00fcs uk sok me Brenstofseli \u00f6nb\u00f6\u00f6ren.\n\nDit Elektroauto fan Kia Motors jit Kia Niro\n\nFutnooten"